CELEX: 62014TN0658
Language: et
Date: 2014-09-12 00:00:00
Title: Kohtuasi T-658/14: 12. septembril 2014 esitatud hagi – Jurašinović versus nõukogu

27.10.2014   
            
            
               ET
            
            
               Euroopa Liidu Teataja
            
            
               C 380/23
            
         12. septembril 2014 esitatud hagi – Jurašinović versus nõukogu
   (Kohtuasi T-658/14)
   2014/C 380/30
   Kohtumenetluse keel: prantsuse
   
      Pooled
   
   
      Hageja: Ivan Jurašinović (Angers, Prantsusmaa) (esindaja: advokaat O. Pfligersdorffer)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada 8. juuli 2014. aasta otsus osas, milles sellega piiratakse hageja juurdepääsu otsuse lisas 3 sisalduvatele dokumentidele, viidates rahvusvaheliste suhete ja kohtumenetluse kaitsele ning võttes taotletud dokumentidest osa teavet välja;
            
         
               —
            
            
               mõista nõukogult hageja kasuks välja 5  000 eurot käibemaksuta ehk 6  000 eurot koos käibemaksuga, millele lisandub hagi registrisse kandmise kuupäeva seisuga EKP baasmääraga intress;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et on tehtud ilmne hindamisviga seoses määruse nr 1049/2001 (1) artikli 4 lõike 2 teises lõigus ette nähtud kohtumenetluse ja õigusemõistmise kaitset puudutava erandiga, kuna Üldkohus on juba leidnud kohtuotsuses Jurašinović vs. nõukogu (T-63/10, EU:T:2012:516), mille täitmisel tehti vaidlustatud otsus, et kuigi see erand oleks kohaldatav, ei saa sellele käesolevas asjas tugineda.
            
         
               2.
            
            
               Teine väide, et on tehtud ilmne hindamisviga seoses määruse nr 1049/2001 artikli 4 lõike 1 punkti a kolmandas taandes ette nähtud rahvusvahelisi suhteid puudutava erandiga, kuna vaidlusalused dokumendid puudutavad Euroopa Liidult mitte aga ÜRO-lt pärinevat teavet, mistõttu ei ole seda üksust puudutav teave ei saaks kahjustatud.
            
         
               3.
            
            
               Kolmas väide, et on tehtud ilmne hindamisviga seoses ülekaalukaid üldisi huve puudutava erandiga, mis võimaldab määruse nr 1049/2001 artikli 4 lõike 2 alusel kõrvale kalduda kohtumenetluse ja õigusemõistmise kaitsest, kuna ühelt poolt on nende dokumentidega seonduv menetlus tänaseks lõppenud, ja teiselt poolt on Horvaatia Vabariik tänaseks Euroopa Liidu liikmesriik.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).